3. การประกอบธุรกิจของแต่ละสายผลิตภัณฑ์

  3.1 ลักษณะของผลิตภัณฑ์หรือบริการ

  3.1.1 ลักษณะของผลิตภัณฑ์หรือบริการ

  บริษัทฯ เป็นผู้พิมพ์และจำหน่ายหนังสือพิมพ์รายวันภาคเช้าภาษาอังกฤษ "Bangkok Post "
  หนังสือพิมพ์รายวันภาษาไทย “โพสต์ ทูเดย์” (ออกวางตลาดในเดือนกุมภาพันธ์ 2546)
  หนังสือพิมพ์รายสัปดาห์ “Bangkok Post Student Weekly " นอกจากนี้ บริษัทฯ
  ยังรับจ้างพิมพ์งานทั่วไป รวมทั้งสิ่งพิมพ์ของกิจการและของบริษัทในเครือ

  ผลิตภัณฑ์ของบริษัทฯ

-   หนังสือพิมพ์ Bangkok Post เป็นหนังสือพิมพ์รายวันที่นำเสนอข่าวในลักษณะเป็นกลาง
    มีการตีพิมพ์บทวิพากษ์วิจารณ์ที่ตรงประเด็น
    เสริมด้วยบทความที่วิเคราะห์เจาะลึกทั้งในส่วนของข่าวในประเทศ ข่าวต่างประเทศ
    ข่าวธุรกิจ ข่าวเศรษฐกิจและการเงิน ข่าวการเมือง และข่าวสังคม ฯลฯ
    มียอดการจำหน่ายในปัจจุบันเฉลี่ยประมาณกว่า 60,000 ฉบับต่อวัน

-   หนังสือพิมพ์ “โพสต์ ทูเดย์” ได้เปิดตัวเมื่อวันที่ 7 กุมภาพันธ์ 2546
    เป็นหนังสือพิมพ์ธุรกิจรายวันภาษาไทยที่นำเสนอข่าวธุรกิจด้วยภาษาที่เข้าใจง่าย กระชับ
    ไม่เยิ่นเย้อจนเกินไป และไม่ใช้ศัพท์ทางเศรษฐกิจที่เข้าใจยาก
    นอกจากนี้ยังมีการนำเสนอข่าวการเมือง ข่าวต่างประเทศ ข่าวกีฬา ข่าวบันเทิง บทวิเคราะห์
    บทแสดงความคิดเห็น เรื่องราวเกี่ยวกับชีวิตของบุคคลที่น่าสนใจ ฯลฯ

-   หนังสือพิมพ์รายสัปดาห์ Bangkok Post Student Weekly
    เป็นหนังสือพิมพ์ภาษาอังกฤษสำหรับเด็กในวัยเรียน และกลุ่มวัยรุ่น เนื้อหาประกอบด้วย
    คอลัมน์ข่าว การ์ตูน เพลง เกมส์ และบทสัมภาษณ์ดาราดัง
    โดยทั้งหมดนี้จะใช้ภาษาอังกฤษที่ง่ายต่อการอ่าน รวมทั้งมีการอธิบายศัพท์ยาก
    มีการเตรียมบทความสำหรับให้ครูสามารถนำไปใช้ในการเรียนการสอนในห้องเรียนอีกด้วย
    ปัจจุบันมียอดการจำหน่ายเฉลี่ยประมาณกว่า 44,000 ฉบับต่อสัปดาห์
    ทั้งนี้ขึ้นอยู่กับช่วงของการเปิดภาคเรียนของโรงเรียนด้วย
    โดยยอดขายเฉลี่ยในช่วงเปิดภาคเรียนประมาณ 53,000 ฉบับต่อสัปดาห์
    และในช่วงปิดภาคเรียนประมาณ 19,000 ฉบับต่อสัปดาห์

ผลิตภัณฑ์ของบริษัทในเครือ

-   Elle Magazine เป็นนิตยสารแฟชั่นและความงามระดับสากลเล่มแรกของเมืองไทย Elle
    ฉบับภาษาไทยมีรูปแบบเช่นเดียวกับ Elle ทั่วโลกที่เน้นทางด้านแฟชั่น ความงาม
    การดูแลสุขภาพ การแนะนำเกี่ยวกับสูตรอาหาร สถานที่ท่องเที่ยวในดินแดนต่างๆทั่วโลก
    และแบบแผนการดำเนินชีวิตในรูปแบบของคนไทย Elle Magazine
    เป็นนิตยสารแฟชั่นและความงามในรูปแบบที่แปลกตา ทันสมัย มีเอกลักษณ์เฉพาะตัว
    พร้อมทั้งเน้นคุณภาพการพิมพ์บนเนื้อกระดาษมัน 4 สีทุกหน้า

-   Elle Decoration เป็นนิตยสารเพื่อการตกแต่งบ้านระดับสากลที่รู้จักกันดีทั่วโลก เนื่องจากมี
    Elle Decoration ฉบับภาษาต่างๆ อยู่ในเครือข่ายถึง 15 ประเทศทั่วทุกทวีปรวมทั้ง Elle
    Decoration ฉบับภาษาไทย ซึ่งเป็น Elle Decoration ฉบับที่ 13 ของโลก Elle
    Decoration เป็นนิตยสารเพื่อการตกแต่งบ้านที่มุ่งเน้นการสร้างสรรค์คุณภาพด้วยความพิถีพิถัน
    Elle Decoration
    ฉบับภาษาไทยมีสัดส่วนของข้อมูลจากต่างประเทศและเรื่องราวที่ผลิตและถ่ายทำในเมืองไทยนำมาผสมผสานกันอย่างลงตัวทั้งเรื่องราวและรูปภาพของที่ได้รับการตกแต่งอย่างมีรสนิยมจากทั่วทุกมุมโลก
    หลากหลายความคิดในการนำเครื่องเรือนและของใช้เก่าๆ มาประยุกต์ใช้ให้ดูใหม่
    แปลกตาและแหล่งช็อปปิ้งสินค้าเพื่อการตกแต่งจากทั่วเมืองไทย
    เหมาะกับวิถีชีวิตสมัยใหม่ของคนไทยที่ชื่นชอบในการตกแต่งบ้านอย่างแท้จริง

-   Cleo Magazine
    เป็นนิตยสารภาคภาษาอังกฤษที่เริ่มวางแผงในประเทศออสเตรเลียตามด้วยนิวซีแลนด์
    สิงคโปร์และมาเลเซีย เป็นลำดับ สำหรับฉบับภาษาไทยนั้นเป็นประเทศที่ 5
    ที่ได้พิมพ์และวางจำหน่าย ซึ่งสามารถครองความนิยมในหมู่ผู้อ่านได้อย่างรวดเร็ว
    ด้วยบุคลิกพิเศษของ Cleo
    ที่ตรงกับอัธยาศัยใจคอของคนรุ่นใหม่ไม่ว่าจะเป็นการมองโลกในแง่ดี
    ความมีชีวิตชีวาชอบสนุกสนานพร้อมที่จะเรียนรู้สิ่งใหม่ๆ
    ใส่ใจที่จะปรับปรุงและเพิ่มพูนเสน่ห์ให้กับตัวเอง นอกจากนี้ Cleo ยังมีรูปเล่มสีสันสวยงาม
    สะดุดตา และคงคุณภาพระดับสากล ด้วยการพิมพ์บนกระดาษมัน 4 สีทุกหน้า

3.1.2 ลักษณะลูกค้า

ลักษณะของลูกค้าแบ่งเป็นประเภทหลักได้ 2 ประเภท

  1. ลูกค้าด้านโฆษณา แบ่งเป็น

- บริษัทเอเยนซี่

- ลูกค้าที่สั่งลงโฆษณาโดยตรง (Direct Customers)

2. ลูกค้าด้านจัดจำหน่ายสิ่งพิมพ์ แบ่งเป็น

- สมาชิกรายบุคคลและองค์กร

- ขายส่ง

- ขายปลีก (วางร้าน)

- โรงแรม

- สายการบิน

- สถาบันการศึกษา

3.1.3 ลักษณะรายได้

  --------------------- --------- ------- --------- ------- --------- ------- --------- -------
  รายได้                 ปี 2543            ปี 2544            ปี 2545            ปี 2546    

                        ล้านบาท    ร้อยละ   ล้านบาท    ร้อยละ   ล้านบาท    ร้อยละ   ล้านบาท    ร้อยละ

  รายได้จากการขายโฆษณา   751.8     68.6    762.4     68.7    769.4     66.2    1,063.2   69.7

  รายได้จากการขายหนังสือ   267.6     24.4    246.1     22.2    290.2     25.0    352.0     23.1

  รายได้จากการรับจ้างพิมพ์   39.9      3.6     56.2      5.0     66.6      5.7     75.5      4.9

  รายได้อื่น ๆ             37.3      3.4     45.5      4.1     36.0      3.1     34.8      2.3

  รวมรายได้              1,096.6   100.0   1,110.2   100.0   1,162.2   100.0   1,525.5   100.0

  ร้อยละของรายได้ที่เพิ่ม               14.26             1.25              4.67              31.26
  (ลด) จากปีก่อน                                                                          
  --------------------- --------- ------- --------- ------- --------- ------- --------- -------

3.1.4 วัฏจักรของการประกอบธุรกิจ การประกอบธุรกิจของบริษัทส่วนใหญ่ไม่ขึ้นอยู่กับฤดูกาล

3.2 การตลาด

การผลิตสินค้าที่มีคุณภาพและการให้บริการที่ดีเป็นหัวใจของการดำเนินงานของบริษัทฯ
บริษัทฯขายเนื้อที่โฆษณาโดยตรงให้แก่ลูกค้าหรือผ่านตัวแทนบริษัทโฆษณา
การขายหนังสือพิมพ์ขายโดยผ่านตัวแทน หรือที่เรียกว่าเอเย่นต์หนังสือพิมพ์ ส่วนการขายให้สมาชิกนั้น
บริษัทฯ มีการจัดส่งให้โดยตรง

1.  กลยุทธ์ทางการตลาด

1.  กลยุทธ์ที่สำคัญ

-   การจำหน่ายหนังสือพิมพ์

  บริษัทฯ รับสมัครทั้งสมาชิกรายปี สองปี และสมาชิกราย 6 เดือน
  โดยสมาชิกจะได้ราคาที่ถูกกว่ามากเมื่อเทียบกับการซื้อตามแผงหนังสือพิมพ์
  นอกจากนั้นยังมีการแจกแถมของขวัญหรือของสมนาคุณต่างๆแก่สมาชิกโดยตลอดตามโอกาสต่างๆ
  สำหรับการขายโดยผ่านเอเย่นต์ มีการให้ส่วนลดถึง 28% ของราคาขายปลีกหนังสือพิมพ์

-   การขายโฆษณา

  มีส่วนลดพิเศษให้กับบริษัทตัวแทนโฆษณา ในการซื้อหน้าโฆษณาแต่ละครั้ง
  และโบนัสพิเศษตอนสิ้นปีด้วย

2. จุดเด่น จุดด้อย

  จุดเด่น :

-   ผลิตและจำหน่ายหนังสือพิมพ์รายวันฉบับภาษาอังกฤษฉบับแรกของไทยชื่อ “บางกอกโพสต์”
    ตั้งมานานถึง 58 ปี และเป็นหนังสือพิมพ์ที่ได้รับความเชื่อถือจากทั้งคนต่างชาติและคนไทย

-   บางกอกโพสต์ เป็นหนังสือพิมพ์ฉบับเดียวที่ผ่านการตรวจสอบรับรองยอดการจำหน่ายจาก
    Audit Bureau of Circulation

-   บางกอกโพสต์เป็นหนังสือพิมพ์ภาษาอังกฤษที่มียอดจำหน่ายสูงที่สุดในประเทศไทย

-   โพสต์ทูเดย์
    เป็นหนังสือพิมพ์ธุรกิจรายวันภาษาไทยที่มีการวางตำแหน่งสินค้าให้เหมาะสมกับนักธุรกิจรุ่นใหม่
    ซึ่งที่ผ่านมาก็ได้รับความนิยมอย่างรวดเร็ว ถึงแม้ว่าจะวางตลาดได้เพียงปีเดียวก็ตาม

  จุดด้อย :

-   รายได้และผลการดำเนินงานของบริษัทฯ ส่วนใหญ่ขึ้นอยู่กับหนังสือพิมพ์บางกอกโพสต์

-   บริษัทฯไม่มีการผลิตรายการทางวิทยุและโทรทัศน์ ซึ่งถ้ามีรายการเป็นของตนเอง
    อาจจะทำให้ประหยัดต้นทุนในการโฆษณาและประชาสัมพันธ์

3. ลูกค้าเป้าหมาย แบ่งเป็น 3 ประเภทใหญ่ ๆ

-   ลูกค้าด้านโฆษณา ได้แก่ บริษัท ห้างร้านทั่ว ๆ ไปที่ต้องการลงโฆษณาในหนังสือพิมพ์
    ทั้งการโฆษณาผลิตภัณฑ์ ทำ PR ให้แก่บริษัท การโฆษณาเปิดโรงงานใหม่
    การโฆษณารับสมัครงาน ฯลฯ

-   ลูกค้าด้านการจำหน่ายสิ่งพิมพ์ แบ่งเป็น

  ♦ ลูกค้าเอเย่นต์ 48 %

  ♦ ลูกค้าประเภท Bulk Sales 12 %

  ♦ ลูกค้าประเภทสมาชิก 40 %

-   ลูกค้าสำหรับงานบริการการพิมพ์ ซึ่งมีทั้งลูกค้าที่เป็นบริษัทหรือบุคคลภายนอก
    และลูกค้าที่เป็นบริษัทในเครือ

  4. นโยบายการตั้งราคา

-   ประเภทโฆษณา จะไม่ใช้นโยบายการตัดราคากับคู่แข่ง ราคาจะเป็นไปตาม Price List
    ซึ่งโดยปกติจะสูงกว่าราคาค่าโฆษณาของหนังสือพิมพ์ภาษาอังกฤษฉบับอื่นเล็กน้อย
    เนื่องจากผลิตภัณฑ์ของบริษัทฯ คุณภาพดี และมีลูกค้าที่แน่นอน ดังนั้นลูกค้าที่ลงโฆษณากับบริษัทฯ
    สามารถมั่นใจได้ว่าถึงลูกค้ากลุ่มเป้าหมายอย่างแน่นอน แต่อย่างไรก็ตาม
    ราคาค่าโฆษณาจะสอดคล้องกับหนังสือพิมพ์ภาษาไทยฉบับหลักๆ
    การกำหนดราคาจะดูราคาตลาดควบคู่ไปด้วย

-   ประเภทการขายสิ่งพิมพ์ นโยบายการตั้งราคาจะขึ้นอยู่กับคู่แข่งและต้นทุนการพิมพ์

-   ประเภทงานบริการการพิมพ์ นโยบายการตั้งราคาให้สามารถแข่งขันในตลาดได้
    แต่ยังคงคุณภาพงานพิมพ์ที่ดีไว้เสมอ

3.2.2 การจำหน่ายและช่องทางการจำหน่าย

ช่องทางการจัดจำหน่ายสิ่งพิมพ์ของบริษัทฯ มีดังนี้

  1. การจัดจำหน่ายโดยตรง (สมาชิก)

  2. การจัดจำหน่ายผ่านผู้ค้าส่ง - เอเย่นต์

  3. การจัดจำหน่ายผ่านผู้ค้าปลีก - แผงร้าน

  4. การจัดจำหน่ายโดยตรงให้กับโรงเรียน โรงแรม โรงพยาบาลและสายการบิน

ช่องทางการจัดจำหน่ายโฆษณาของบริษัทฯ มีดังนี้

1. การจัดจำหน่ายโดยตรง

2. การจัดจำหน่ายผ่านบริษัทตัวแทนโฆษณา

3.2.3 ลักษณะของลูกค้า

ลักษณะลูกค้า แบ่งเป็น 3 ประเภทใหญ่ๆ ได้แก่

  1. ลูกค้าโฆษณา เป็นลูกค้าทั่วๆ ไปที่ต้องการลงโฆษณา ไม่เจาะจงกลุ่มใดกลุ่มหนึ่งโดยเฉพาะ
  แบ่งเป็นลูกค้าที่ลงโฆษณาผ่านเอเย่นต์ซึ่งจะได้รับส่วนลดประมาณ 15%
  และลูกค้ารายย่อยที่ลงโฆษณากับบริษัทฯ โดยตรง

  2. ลูกค้าด้านการจำหน่ายสิ่งพิมพ์ สัดส่วนของลูกค้าแต่ละประเภทเปรียบเทียบ 3 ปี เป็นดังนี้

  สัดส่วนแบ่งตามปริมาณการขายหนังสือพิมพ์เฉลี่ยในแต่ละปี (%)

  ------------------------- --------------- --------------- ---------------
  ประเภท                    2546*           2545            2544

  เอเย่นต์                    48              45              32

  Bulk Sales                12              16              27

  สมาชิก                     40              39              41

  รวม                       100             100             100
  ------------------------- --------------- --------------- ---------------

  * รวมโพสต์ ทูเดย์

  3. ลูกค้าสำหรับงานบริการการพิมพ์ มีทั้งลูกค้าที่เป็นบริษัทในเครือและลูกค้าภายนอก

3.2.4 งานที่ยังไม่ส่งมอบ

  - - ไม่มี - -

3.3 ภาวะอุตสาหกรรมและการแข่งขัน

จากรายงานของบริษัท นีลเส็น มีเดีย รีเสิร์ช ไทยแลนด์ จำกัด ชี้ว่าตลาดโฆษณาปี พ.ศ. 2546
เติบโตขึ้นมากกว่าร้อยละ 17 โดยมีการใช้งบโฆษณาผ่านสื่อหลัก เช่น โทรทัศน์ และวิทยุน้อยลง
เมื่อเปรียบเทียบกับยอดค่าเฉลี่ยของภาพรวม ในทางตรงกันข้าม ตลาดโฆษณาของหนังสือพิมพ์
นิตยสาร และภาพยนตร์กลับขยายตัวสูงขึ้นร้อยละ 20, 25 และ 50 ตามลำดับ ในปีที่ผ่านมา
บริษัทฯ ได้ออกหนังสือพิมพ์ธุรกิจภาษาไทยชื่อ “โพสต์ ทูเดย์” ในเดือนกุมภาพันธ์ ซึ่งยอดขายในช่วง
6 เดือนหลังของปี พ.ศ. 2546 ดีขึ้นเรื่อย ๆ สำหรับหนังสือพิมพ์ภาษาอังกฤษรายวัน Bangkok
Post ก็ยังเป็นสิ่งพิมพ์หลักของกิจการและมีการเจริญเติบโตอย่างสูงในปี พ.ศ. 2546

  3.3.1 แนวโน้มการเติบโตและการพัฒนาของอุตสาหกรรม แม้ว่าในปี 2546
  การเพิ่มขึ้นของรายได้ค่าโฆษณาและ
  ค่าใช้จ่ายในการส่งเสริมการขายและการตลาดในการเปิดตัวหนังสือพิมพ์โพสต์ ทูเดย์
  จะส่งผลให้กำไรของบริษัทฯ อยู่ในระดับเดียวกันกับปีที่แล้ว แต่ในปี 2547 บริษัทฯ
  คาดว่าจะมีการเจริญเติบโตเพิ่มขึ้นบนรากฐานของเศรษฐกิจที่แข็งแกร่ง เนื่องจากบริษัทฯ
  มีหนังสือพิมพ์รายวัน 2 ฉบับ ซึ่งจะทำให้ยอดผู้อ่านและฐานรายได้โฆษณากว้างขึ้นและเติบโตขึ้น
  นอกจากนี้ แม้ว่าราคากระดาษหนังสือพิมพ์จะมีราคาต่ำในช่วงปี 2546
  แต่ก็เป็นที่แน่นอนที่ราคากระดาษหนังสือพิมพ์จะสูงขึ้นในช่วงครึ่งปีหลังของปี 2547

  3.3.2 สภาพการแข่งขัน ถึงแม้ว่ารายได้ในปี 2546 จะเพิ่มขึ้น เกิดการแข่งขันที่รุนแรงมากขึ้น
  แต่ด้วยความมั่นใจในคุณภาพของสินค้าและเป็นสื่อที่เข้าถึงกลุ่มเป้าหมาย
  ประกอบกับการมีหนังสือพิมพ์รายวัน 2 ฉบับ จึงทำให้บริษัทฯ
  สามารถครองส่วนแบ่งตลาดได้มากขึ้น และยอดขายหนังสือพิมพ์เพิ่มสูงขึ้นกว่าปีก่อน

  3.3.2.1 จำนวนคู่แข่งและส่วนแบ่งตลาด สำหรับหนังสือพิมพ์รายวันภาคภาษาอังกฤษ

ส่วนแบ่งตลาดโดยประมาณของ ปี 2546 (%)

+---------------------------+-----------+--------------+-------------+
|                           | โฆ        | โฆ           | ส           |
|                           | ษณาดิสเพลย์ | ษณาแยกประเภท | ิ่งพิมพ์ฉบับพิเศษ |
|                           |           |              |             |
|                           | (ตารางนิ้ว) | (ตารางนิ้ว)    | (หน้า)       |
+---------------------------+-----------+--------------+-------------+
| หนังสือพิมพ์บางกอกโพสต์        | 59        | 43           | 67          |
+---------------------------+-----------+--------------+-------------+
| หน                        | 41        | 57           | 33          |
| ังสือพิมพ์ภาษาอังกฤษรายวันฉบับอื่น |           |              |             |
+---------------------------+-----------+--------------+-------------+
| รวม                       | 100       | 100          | 100         |
+---------------------------+-----------+--------------+-------------+

  หมายเหตุ : ส่วนแบ่งตลาดคำนวณมาจากจำนวนตารางนิ้ว (column inch) /
  จำนวนหน้าที่ขายได้ ซึ่งหากคำนึงถึงราคาขายด้วยแล้ว
  หนังสือพิมพ์บางกอกโพสต์จะมีส่วนแบ่งตลาดที่สูงกว่า

  3.3.2.2 ความเป็นไปได้ที่จะมีคู่แข่งรายใหม่
  สำหรับในระยะสั้นแล้วมีความเป็นไปได้น้อยมากที่จะมีคู่แข่งรายใหม่ด้านหนังสือพิมพ์รายวันภาคภาษาอังกฤษและภาษาไทย
  เนื่องจากการผลิตหนังสือพิมพ์เพื่อจำหน่ายถือเป็นทักษะเฉพาะด้านที่ต้องอาศัยประสบการณ์สั่งสมมาช้านาน
  จึงมีความจำกัดด้านบุคลากร นอกจากนี้เทคโนโลยีในการผลิตก็ต้องใช้เงินลงทุนสูงพอสมควร
  อย่างไรก็ตามการโฆษณาทางสื่ออินเตอร์เน็ต
  หรือบริการหนังสือพิมพ์ทางอินเตอร์เน็ตก็เริ่มมีบทบาทมากขึ้นในปัจจุบัน
  แต่ก็ยังไม่สามารถใช้ทดแทนสื่อสิ่งพิมพ์ได้ในระยะเวลาอันใกล้
  ปัจจุบันสื่ออินเตอร์เน็ตจึงถือเป็นสื่อที่ให้บริการข่าวสารรูปแบบใหม่
  แต่ผู้บริโภคเลือกใช้สื่อแต่ละประเภทด้วยวัตถุประสงค์ที่แตกต่างกันคือ
  เลือกเปิดอินเตอร์เน็ตเพื่อพักผ่อน หรือดูข้อมูลเกี่ยวกับการท่องเที่ยว ธุรกิจ และสุขภาพ
  เลือกอ่านหนังสือพิมพ์ติดตามข่าวเจาะลึก ข่าวการเงิน ข่าวกีฬา เป็นต้น

  3.3.2.3 สินค้าทดแทนและอำนาจต่อรองของผู้ซื้อและผู้ขาย
  สินค้าทดแทนในส่วนของการขายหนังสือพิมพ์มีน้อยเนื่องจากคู่แข่งที่สำคัญมีเพียงรายเดียว
  และคุณภาพสินค้าต่างกันอย่างเห็นได้ชัด
  แต่ในส่วนของโฆษณาผู้ซื้อสื่อโฆษณายังมีทางเลือกมากพอสมควรในการลงโฆษณาหากผู้บริโภคมิได้ตระหนักถึงความแตกต่างในความสามารถเข้าถึงกลุ่มเป้าหมาย
  เนื่องจากราคาค่าโฆษณาค่อนข้างแตกต่างกัน อำนาจต่อรองของผู้ซื้อโฆษณามีบ้างตามสมควร
  ลูกค้าสามารถที่จะต่อรองเพื่อรับเงื่อนไขที่ดีกว่าหากเป็นลูกค้ารายใหญ่หรือลูกค้าที่ทำกิจกรรมทางการตลาดร่วมกับบริษัทฯ
  ในแง่ของผู้ขายสินค้าคือ วัตถุดิบให้แก่บริษัท ซึ่งวัตถุดิบหลักได้แก่ กระดาษที่ใช้พิมพ์หนังสือพิมพ์
  มีอำนาจต่อรองกับบริษัทฯ ค่อนข้างมากเนื่องจากผู้ขายวัตถุดิบหลักส่วนใหญ่อยู่ในต่างประเทศ
  บริษัทอาจหันมาซื้อกระดาษในประเทศได้บ้างในบางกรณีแต่ไม่สามารถทดแทนกันได้ทั้งหมดเนื่องจากคุณภาพกระดาษที่แตกต่างกัน

  3.4 การผลิต หรือการจัดหาผลิตภัณฑ์เพื่อจำหน่าย

1.  ที่ตั้งและจำนวนโรงงาน

  อาคารสำนักงานและอาคารโรงพิมพ์ตั้งอยู่บนที่ดินเนื้อที่กว่า 7 ไร่ของบริษัทฯ เลขที่ 136
  อาคารบางกอกโพสต์ ถนนสุนทรโกษา แขวงคลองเตย เขตคลองเตย กรุงเทพฯ 10110

2.  กำลังการผลิต

  ด้วยระบบการพิมพ์ใหม่อันทันสมัย ทำให้บริษัทฯ
  มีศักยภาพที่จะสามารถรองรับความต้องการในเรื่องการพิมพ์ได้ตามความต้องการ
  แท่นพิมพ์ระบบใหม่ทำให้สามารถเพิ่มสีสันในการพิมพ์สิ่งพิมพ์ของบริษัทฯ ได้มากขึ้น

  ------------------------------ ---------- ---------- ---------- ---------
                                 ปี 2546     ปี 2545     ปี 2544     ปี 2543

  กำลังการผลิตสูงสุด (ฉบับต่อวัน)       120,000    120,000    120,000    120,000
  ------------------------------ ---------- ---------- ---------- ---------

3.  นโยบายการผลิต

  ปัจจุบันบริษัทฯ สามารถผลิตหนังสือพิมพ์ได้โดยเฉลี่ย 30,000 ฉบับต่อชั่วโมง
  ทั้งนี้ขึ้นอยู่กับช่วงเวลาในการปิดข่าวในแต่ละวันด้วย กล่าวคือ
  ถ้ามีการปิดข่าวเร็วก็จะสามารถพิมพ์จำนวนฉบับได้มากขึ้น

  3.4.4 วัสดุสำคัญที่ใช้คือ กระดาษหนังสือพิมพ์ซึ่งสั่งโดยตรงจากต่างประเทศมากกว่า 80%
  สำหรับเพลท และหมึกพิมพ์นั้นซื้อผ่านตัวแทนภายในประเทศทั้งหมดโดยมีสัญญาผูกพันตลอดปี

วัตถุดิบประเภทกระดาษที่ใช้พิมพ์หนังสือพิมพ์

  ------------------------------ ----------- ----------- ----------- -----------
                                 ปี 2546      ปี 2545      ปี 2544      ปี 2543

  ปริมาณการใช้ต่อปี (กิโลกรัม)         9,907,321   6,368,047   5,991,523   5,669,258

  ราคากระดาษ (US$/ตัน)            396.72      425.31      584.21      465.31

  ราคากระดาษ (บาท/กิโลกรัม)        17.85       19.53       26.38       19.60

  อัตราแลกเปลี่ยนเฉลี่ยต่อปี            42.57       44.16       43.00       38.82
  ------------------------------ ----------- ----------- ----------- -----------

3.5 สิทธิหรือข้อจำกัดในการประกอบธุรกิจ

  3.5.1 บัตรส่งเสริมการลงทุน

  - - ไม่มี - -

  3.5.2 สิทธิอื่น

  - - ไม่มี - -

  3.5.3 ข้อจำกัดในการประกอบธุรกิจ

  - - ไม่มี - -